[ca] El principal objectiu d'aquest treball ha estat el de conèixer com era la vida quotidiana de la gent anònima a través de la documentació produïda per un dels organismes on més participava l'estament popular, com són els consells municipals anteriors al Decret de Nova Planta. La primera part del treball ha estat dedicada a exposar la història i el funcionament d'aquests consells, agafant com a exemple el de la ciutat de Vic, tant per la importància d'aquesta ciutat en els temps medievals i moderns com per la facilitat d'accés als seus arxius on està dipositada aquesta documentació. A la segona part, i a fi d'acotar el tema de la recerca, s'ha escollit a l'atzar la trajectòria d'una de les persones que van participar en el dia a dia d'aquest Consell, triant com a exemple el mercader Salvador Molera, que va ser membre del Consell durant els primers trenta-cinc anys del segle XVII i que va exercir diversos càrrecs i oficis municipals. A través de la correspondència que va remetre a la ciutat durant l'exercici del seu càrrec de síndic enviat a Barcelona en representació de la ciutat, i amb l'ajuda dels Llibres d'Acords on consten transcrites les actes de convocatòria del Consell, conservades ambdues documentacions a l'Arxiu Municipal de Vic, s'ha pogut esbrinar de manera aproximada quines eren les preocupacions de la gent corrent de l'època i les decisions que es prenien per solucionar-les. Finalment, i a causa del seu interès com a documentació inèdita, s'han escollit 10 de les cartes i s'han incorporat els originals i la seva transcripció a l'Annex del present treball.

[en] The main objective of this work has been to know what the daily life of anonymous people was like through the documentation produced by one of the organizations where the popular establishment participated, such as the municipal councils prior to the New Plant Decree. The first part of the work has been dedicated to expose the history and operation of these councils, taking as an example that of the city of Vic, both for the importance of this city in medieval and modern times and for the ease of access to its files where this documentation is deposited. In the second part, and in order to narrow down the subject of the investigation, the trajectory of one of the people who participated in the day-to-day life of this Council has been chosen at random, choosing as an example the merchant Salvador Molera, who was member of the Council during the first thirty-five years of the seventeenth century and who held various municipal offices and offices. Through the correspondence that he sent to the city during the exercise of his position as trustee sent to Barcelona on behalf of the city, and with the help of the Books of Agreements where the minutes of the convocation of the Council are recorded, both documents kept in the Municipal Archive of Vic, it has been possible to find out approximately what were the concerns of the ordinary people of the time and the decisions that were taken to solve them. Finally, and due to its interest as unpublished documentation, 10 of the letters have been chosen and the originals and their transcription have been incorporated in the Annex of the present work.